CELEX: C2007/082/98
Language: lv
Date: 2007-04-14 00:00:00
Title: Lieta T-40/07 P: Apelācija, ko 2007. gada 14. februārī ierosinājis José António de Brito Sequeira Carvalho par Civildienesta tiesas 2006. gada 13. decembra spriedumu lietā F-17/05 Brito Sequeira Carvalho pret Komisiju

14.4.2007   
            
            
               LV
            
            
               Eiropas Savienības Oficiālais Vēstnesis
            
            
               C 82/46
            
         Apelācija, ko 2007. gada 14. februārī ierosinājis José António de Brito Sequeira Carvalho par Civildienesta tiesas 2006. gada 13. decembra spriedumu lietā F-17/05 Brito Sequeira Carvalho pret Komisiju
   (Lieta T-40/07 P)
   (2007/C 82/98)
   Tiesvedības valoda — franču
   Lietas dalībnieki
   
      Prasītājs: José António de Brito Sequeira Carvalho, Brisele (Beļģija) (pārstāvis — O. Martins, advokāts)
   
      Pretējā puse procesā: Eiropas Kopienu Komisija
   Prasītāja prasījumi
   
               —
            
            
               atzīt šo apelāciju par pieņemamu un pamatotu;
            
         
               —
            
            
               uzdot Komisijai sastādīt lietu, kas ietvertu visus dokumentus, kas attiecas uz prasītāju un kas atrodas viņa administratīvajā lietā Komisijas Izmeklēšanas un disciplīnas biroja (IDOC) medicīniskajā dienestā un visos citos dienestos, tajā skaitā 2001. gada 2. februāra sākotnējās procedūras dokumentus un procesuālos aktus, kas satur iespējamo apmelojošo prasītāja darbību pierādījumus;
            
         
               —
            
            
               uzdot Komisijai norādīt tiesisko pamatu, kāpēc Komisijas ierēdnis uzsāka prasītāja psihiskā stāvokļa medicīnisko izmeklēšanu, un vienlaikus uzdot iecēlējinstitūcijai uzsākt administratīvo izmeklēšanu sakarā ar apmelojumiem, kā arī iesniegt minētās sākotnējās procedūras inventāra aktus;
            
         
               —
            
            
               atcelt Eiropas Savienības Civildienesta tiesas spriedumu lietā F-17/05;
            
         
               —
            
            
               atzīt medicīniskās procedūras, kas kopš 2001. gada notiek administratīvās procedūras ietvaros, nelikumību;
            
         
               —
            
            
               atzīt, ka minētajā procedūrā, kas vēl nav noslēgusies, ir pārkāpts saprātīga termiņa princips;
            
         
               —
            
            
               atzīt, ka Komisijas ierēdņa 2004. gada 18. jūnija akts nav spēkā nekompetences, pamatojuma trūkuma un akta neesamības dēļ, un to nevar uzskatīt par Komisijas aktu;
            
         
               —
            
            
               atzīt, ka iecēlējinstitūcijas 2004. gada 28. jūnija akts juridiski nepastāv un ka tas nav spēkā attiecībā uz prasītāju, kuram tas nekad nav ticis paziņots;
            
         
               —
            
            
               atzīt, ka Komisijā pastāv paralēla lietvedība, kas satur nepatiesas, personīgas un zaudējumus radošas ziņas par prasītāju;
            
         
               —
            
            
               atzīt ārsta 2004. gada 13. jūlija aktu, ar ko prasītājam ir aizliegta iekļūšana Komisijas ēkās, par spēkā neesošu un nelikumīgu, kas nav iecēlējinstitūcijas pareizi pamatots akts;
            
         
               —
            
            
               atzīt par nelikumīgu Komisijas ierēdņa 2004. gada 22. septembra aktu, kurā pēc Komisijas iniciatīvas par sešiem mēnešiem ir pagarināts prasītāja slimības atvaļinājums, un citus pakārtotus aktus, kas attiecas uz iekšējiem iecēlējinstitūcijas 2004. gada jūnija dokumentiem;
            
         
               —
            
            
               pārējā daļā apmierināt pirmajā instancē iesniegtos prasījumus;
            
         
               —
            
            
               piespriest Komisijai atlīdzināt tiesāšanās izdevumus.
            
         Pamati un galvenie argumenti
   Apelācijā prasītājs apgalvo, ka Civildienesta tiesa ir pieļāvusi kļūdu, nepareizi tiesiski pamatojot savu lēmumu, proti, ar Civildienesta noteikumu 59. pantu, kas attiecas uz slimības atvaļinājumu, prasītājs uzskata, ka tādējādi Komisija ir pārkāpusi Civildienesta noteikumu 86. pantu un tā IX pielikumu, kā arī noteikumus par administratīvās izmeklēšanas organizēšanu un disciplinārām procedūrām. Turklāt prasītājs apgalvo, ka Civildienesta tiesa ir pārkāpusi viņa tiesības uz aizstāvību un Eiropas Cilvēktiesību konvencijas 6. pantu, kā arī taisnīgas tiesvedības principu, nolemjot, pamatojoties uz nepilnīgiem lietas materiāliem, un nelemjot par iespējamo paralēlās lietas pastāvēšanu. Viņš apgalvo arī, ka Civildienesta tiesa ir pārkāpusi Eiropas Cilvēktiesību konvencijas 8. pantu, lēmumu pamatojot ar kļūdainiem pierādījumiem. Turklāt prasītājs iebilst, ka Civildienesta tiesa apstrīdētajā spriedumā nav lēmusi par lūgumu uzsākt tiesvedību no jauna. Viņš arī apgalvo, ka Civildienesta tiesa prettiesiski nav izdarījusi juridiskus secinājumus par iespējamo iestādes nekompetenci, kas pieņēma lēmumu viņam piešķirt slimības atvaļinājumu, kas, pēc prasītāja domām, Civildienesta tiesai bija jāatzīst par nepastāvošu kompetences un pamatojuma trūkuma dēļ.